title: Regulamentul de punere în aplicare (UE) nr. 1373/2013 al Comisiei din 19 decembrie 2013 de stabilire a normelor de aplicare a regimului licențelor de export în sectorul cărnii de porc

text:
               20.12.2013

               RO

               Jurnalul Oficial al Uniunii Europene

               L 346/29

         REGULAMENTUL DE PUNERE ÎN APLICARE (UE) NR. 1373/2013 AL COMISIEI
   din 19 decembrie 2013
   de stabilire a normelor de aplicare a regimului licențelor de export în sectorul cărnii de porc
   (text codificat)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 161 alineatul (3), articolul 170 primul paragraf și articolul 192 alineatul (2), coroborat cu articolul 4,
   întrucât:

               (1)

               Regulamentul (CE) nr. 1518/2003 al Comisiei din 28 august 2003 de stabilire a normelor de aplicare a regimului licențelor de export în sectorul cărnii de porc (2) a fost modificat în mod substanțial și de mai multe ori (3). Din motive de claritate și raționalitate, regulamentul menționat ar trebui codificat.

               (2)

               Trebuie stabilite norme de aplicare specifice pentru licențele de export în sectorul cărnii de porc, care să includă în special prevederi privitoare la depunerea cererilor și la informațiile pe care este necesar să le conțină cererile și licențele, în plus față de cele prevăzute de Regulamentul (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (4).

               (3)

               Pentru a asigura o gestionare corespunzătoare a sistemului licențelor de export, ar trebui stabilită rata garanției pentru licențele de export, în baza sistem. Având în vedere riscul apariției speculațiilor, inerente sectorului cărnii de porc, ar trebui ca licențele de export să nu fie transferabile și ar trebui prevăzute condiții precise pentru accesul operatorilor la acest sistem.

               (4)

               Potrivit articolului 169 din Regulamentul (CE) nr. 1234/2007, respectarea obligațiilor ce decurg din acordurile încheiate în temeiul articolului 218 din tratat privind volumul de export se asigură pe baza licențelor de export. Prin urmare, ar trebui stabilit un program detaliat pentru prezentarea cererilor și emiterea licențelor.

               (5)

               În plus, decizia privind cererile pentru licențe de export ar trebui notificată numai după examinarea lor. Această perioadă de examinare ar trebui să permită Comisiei să evalueze cantitățile pentru care au fost depuse solicitări, precum și cheltuielile aferente și, dacă este necesar, să ia măsurile speciale cu privire, în special, la cererile nerezolvate încă. Este în interesul operatorilor ca cererile pentru licențe să poată fi retrase după ce a fost stabilit coeficientul de acceptare.

               (6)

               Comisia trebuie să dispună de informații precise referitoare la cererile de licențe și la utilizarea licențelor emise pentru a se putea administra sistemul de licențe. În vederea gestionării eficiente, statele membre ar trebui să folosească sistemele de informare în conformitate cu. Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (5).

               (7)

               În cazul cererilor pentru cantități mai mici sau egale cu 25 tone, licența de export ar trebui emisă imediat, în cazul în care acest lucru este solicitat de către operatori. În acest caz, licența nu trebuie să facă obiectul unei măsuri speciale adoptate de Comisie.

               (8)

               Pentru a se asigura urmărirea precisă a cantităților pentru export ar trebui prevăzută o derogare de la normele privind toleranțele stabilite prin Regulamentul (CE) nr. 376/2008.

               (9)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Toate exporturile de produse din sectorul cărnii de porc pentru care se solicită restituiri la export fac obiectul prezentării unei licențe de export, cu stabilirea în avans a restituirii.
   Articolul 2
   (1)   Licențele de export sunt valabile 90 de zile de la data emiterii în sensul articolului 22 alineatul (2) din Regulamentul (CE) nr. 376/2008.
   (2)   Cererile pentru licențele de export și licențele includ, la secțiunea 15, descrierea produsului, iar la secțiunea 16, codul de 12 cifre al produsului din nomenclatorul produselor agricole pentru restituiri la export.
   (3)   În anexa I la prezentul regulament sunt descrise categoriile de produse menționate în al doilea paragraf din articolul 13 alineatul (1) din Regulamentul (CE) nr. 376/2008, precum și rata garanției pentru licențele de export.
   (4)   Solicitările de licențe, precum și licențele includ, în secțiunea 20, cel puțin una dintre mențiunile din anexa II.
   Articolul 3
   (1)   Cererile pentru licențe de export pot fi înaintate autorităților competente de luni până vineri în fiecare săptămână.
   (2)   Solicitanții de licențe de export sunt persoane fizice sau juridice care, la data depunerii cererii, pot dovedi în mod satisfăcător autorităților competente din statele membre că sunt active în comerț în sectorul cărnii de porc de cel puțin 12 luni. Cu toate acestea, unitățile de vânzare cu amănuntul sau restaurantele care își vând produsele consumatorilor finali nu pot depune astfel de cereri.
   (3)   Licențele de export se eliberează în ziua de miercuri imediat următoare perioadei menționate la alineatul (1), cu condiția de a nu fi fost adoptate între timp de către Comisie nici una dintre măsurile speciale menționate în paragraful 4.
   (4)   În cazul în care eliberarea licențelor de export ar genera sau ar risca să genereze depășirea sumelor bugetare disponibile sau epuizarea cantităților maxime care pot fi exportate cu restituire în timpul perioadei respective, ținând seama de limitele prevăzute la articolul 169 din Regulamentul (CE) nr. 1234/2007 sau în cazul în care problema licențelor de export nu ar permite asigurarea continuității exporturilor pe durata rămasă din perioada în cauză, Comisia poate:

               (a)

               să stabilească un procent unic de acceptare pentru cantitățile solicitate;

               (b)

               să respingă cererile pentru care nu au fost încă acordate licențele de export;

               (c)

               să suspende depunerea cererilor pentru licențe de export pentru o perioadă de cel mult cinci zile lucrătoare sub rezerva posibilității unei suspendări pentru o perioadă mai lungă stabilită în conformitate cu procedura prevăzută la articolul 195 alineatul (2) din Regulamentul (CE) nr. 1234/2007.

         În cazul prevăzut la primul paragraf litera (c), cererile de eliberare a licențelor de export depuse în timpul perioadei de suspendare nu sunt valabile.
   Măsurile prevăzute la primul paragraf se pot lua sau modifica pentru fiecare categorie de produs și pentru fiecare destinație.
   (5)   Măsurile prevăzute la alineatul (4) pot fi adoptate, de asemenea, în cazul în care cererile de eliberare a licențelor de export se referă la cantități care depășesc sau ar putea depăși cantitățile lichidate în condiții normale pentru o destinație și atunci când eliberarea licențelor solicitate prezintă riscul speculei, denaturării concurenței între operatori sau perturbării schimburilor comerciale respective sau a pieței interne.
   (6)   În cazurile în care cantitățile solicitate sunt respinse sau reduse, garanția se eliberează imediat pentru toată cantitatea pentru care cererea nu a fost satisfăcută.
   (7)   Fără a aduce atingere alineatului (3), în cazul în care se stabilește un procent unic de acceptare mai mic de 80 %, licența se eliberează cel târziu până în cea de a unsprezecea zi lucrătoare de la publicarea acestui procent în Jurnalul Oficial al Uniunii Europene. Timp de zece zile lucrătoare de la publicare, operatorul poate:

               (a)

               fie să retragă cererea, caz în care garanția se eliberează imediat; fie

               (b)

               să solicite emiterea imediată a licenței, caz în care autoritatea competentă îl va emite fără întârziere, dar nu mai devreme de data prevăzută în mod normal pentru săptămâna în cauză.

         (8)   Prin derogare de la alineatul (3), Comisia poate stabili o altă zi decât miercurea pentru emiterea licențelor de export atunci când această zi nu poate fi respectată.
   Articolul 4
   (1)   La cererea operatorului, solicitările de licențe pentru cantități de până la 25 tone de produse nu fac obiectul măsurilor speciale menționate în articolul 3 alineatul (4), iar licențele pentru care s-au făcut cereri se emit imediat.
   În acest caz, prin derogare de la articolul 2 alineatul (1), termenul de valabilitate a certificatelor este limitat la cinci zile lucrătoare de la data eliberării lor efective în sensul articolului 22 alineatul (2) din Regulamentul (CE) nr. 376/2008, iar secțiunea 20 din cererile de certificat și certificatele conțin una dintre mențiunile din anexa III.
   (2)   Dacă este necesar, Comisia poate suspenda aplicarea prezentului articol.
   Articolul 5
   Licențele de export nu sunt transferabile.
   Articolul 6
   (1)   Cantitatea exportată în limitele toleranței menționate în articolul 7 alineatul (4) din Regulamentul (CE) nr. 376/2008 nu dă dreptul la plata restituirii.
   (2)   În secțiunea 22 a licenței, se face cel puțin una dintre mențiunile din anexa IV.
   Articolul 7
   (1)   În fiecare săptămână până vineri cel târziu, statele membre comunică Comisiei următoarele informații:

               (a)

               cererile pentru licențe de export prevăzute la articolul 1 depuse de luni până vineri în aceeași săptămână, menționând dacă se încadrează în prevederile articolului 4 sau nu;

               (b)

               cantitățile acoperite de licențele de export emise în miercurea anterioară, fără a le include pe cele emise imediat în temeiul articolului 4;

               (c)

               cantitățile care fac obiectul cererilor pentru licențe de export retrase conform articolului 3 alineatul (7) în săptămâna anterioară.

         (2)   Notificarea cererilor menționate în alineatul (1) litera (a) precizează:

               (a)

               cantitatea exprimată în greutatea produsului pentru fiecare categorie din articolul 2 alineatul (3);

               (b)

               defalcarea pe destinații pentru cantitățile respective pe categorii, în cazul în care rata restituirii variază în funcție de destinație;

               (c)

               rata de restituire aplicabilă;

               (d)

               suma totală a restituirii, stabilită în avans în euro pentru fiecare categorie.

         (3)   Statele membre notifică lunar Comisiei cantitatea de licențe de export neutilizate după expirarea perioadei de valabilitate a licențelor de export.
   (4)   Notificările prevăzute în prezentul regulament, inclusiv notificările „zero”, se efectuează în conformitate cu Regulamentul (CE) nr. 792/2009.
   Articolul 8
   Regulamentul (CE) nr. 1518/2003 se abrogă.
   Trimiterile la regulamentul abrogat se interpretează ca trimiteri la prezentul regulament și se citesc în conformitate cu tabelul de corespondență din anexa VI.
   Articolul 9
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 217, 29.8.2003, p. 35.

      (3)  A se vedea anexa V.

      (4)  JO L 114, 26.4.2008, p. 3.

      (5)  JO L 228, 1.9.2009, p. 3.

      ANEXA I

                  Codul produsului din nomenclatorul produselor agricole pentru restituiri la export (1)

                  Categoria

                  Valoarea garanției (EUR/100 kg) Greutate netă

                  0203 11 10 9000
                  0203 21 10 9000

                  1

                  10

                  0203 12 11 9100
                  0203 12 19 9100
                  0203 19 11 9100
                  0203 19 13 9100
                  0203 19 55 9110
                  0203 22 11 9100
                  0203 22 19 9100
                  0203 29 11 9100
                  0203 29 13 9100
                  0203 29 55 9110

                  2

                  10

                  0203 19 15 9100
                  0203 19 55 9310
                  0203 29 15 9100

                  3

                  6

                  0210 11 31 9110
                  0210 11 31 9910

                  4

                  14

                  0210 12 19 9100

                  5

                  0

                  0210 19 81 9100

                  6

                  14

                  0210 19 81 9300

                  7

                  14

                  1601 00 91 9120

                  8

                  5

                  1601 00 99 9110

                  9

                  4

                  1602 41 10 9110

                  10

                  8

                  1602 42 10 9110

                  11

                  6

                  1602 41 10 9130
                  1602 42 10 9130
                  1602 49 19 9130

                  12

                  5

         (1)  Regulamentul (CEE) nr. 3846/87 al Comisiei (JO L 366, 24.12.1987, p. 1), secțiunea 6.

      ANEXA II

         Mențiunile prevăzute la articolul 2 alineatul (4)

                  —

                  :

                  în bulgară

                  :

                  Регламент за изпълнение (ЕC) № […]

                  —

                  :

                  în spaniolă

                  :

                  Reglamento de Ejecución (UE) no […]

                  —

                  :

                  în cehă

                  :

                  Prováděcí nařízení (EU) č. […]

                  —

                  :

                  în daneză

                  :

                  Gennemførelsesforordning (EU) nr. […]

                  —

                  :

                  în germană

                  :

                  Durchführungsverordnung (EU) Nr. […]

                  —

                  :

                  în estonă

                  :

                  Rakendusmäärus (EL) nr. […]

                  —

                  :

                  în greacă

                  :

                  Εκτελεστικός κανονισμός (ΕΕ) αριθ. […]

                  —

                  :

                  în engleză

                  :

                  Implementing Regulation (EU) No […]

                  —

                  :

                  în franceză

                  :

                  Règlement d’exécution (UE) no […]

                  —

                  :

                  în croată

                  :

                  Provedbena uredba (EU) br. […]

                  —

                  :

                  în italiană

                  :

                  Regolamento di esecuzione (UE) n. […]

                  —

                  :

                  în letonă

                  :

                  Īstenošanas regula (ES) Nr. […]

                  —

                  :

                  în lituaniană

                  :

                  Įgyvendinimo reglamentas (ES) Nr. […]

                  —

                  :

                  în maghiară

                  :

                  …/…/EU végrehajtási rendelet

                  —

                  :

                  în malteză

                  :

                  Regolament ta’ Implimentazzjoni (UE) Nru […]

                  —

                  :

                  în neerlandeză

                  :

                  Uitvoeringsverordening (EU) nr. […]

                  —

                  :

                  în polonă

                  :

                  Rozporządzenie wykonawcze (UE) nr. […]

                  —

                  :

                  în portugheză

                  :

                  Regulamento de Execuçăo (UE) n.o […]

                  —

                  :

                  în română

                  :

                  Regulamentul de punere în aplicare (UE) nr. […]

                  —

                  :

                  în slovacă

                  :

                  Vykonávacie nariadenie (EÚ) č. […]

                  —

                  :

                  în slovenă

                  :

                  Izvedbena uredba (EU) št. […]

                  —

                  :

                  în finlandeză

                  :

                  Täytäntöönpanoasetus (EU) N:o […]

                  —

                  :

                  în suedeză

                  :

                  Genomförandeförordning (EU) nr. […]

      ANEXA III

         Mențiunile prevăzute la articolul 4 alineatul (1) paragraful al doilea

                  —

                  :

                  în bulgară

                  :

                  Лицензия, валидна пет работни дни

                  —

                  :

                  în spaniolă

                  :

                  Certificado válido durante cinco días hábiles

                  —

                  :

                  în cehă

                  :

                  Licence platná pět pracovních dní

                  —

                  :

                  în daneză

                  :

                  Licens, der er gyldig i fem arbejdsdage

                  —

                  :

                  în germană

                  :

                  Fünf Arbeitstage gültige Lizenz

                  —

                  :

                  în estonă

                  :

                  Litsents kehtib viis tööpäeva

                  —

                  :

                  în greacă

                  :

                  Πιστοποιητικό που ισχύει για πέντε εργάσιμες ημέρες

                  —

                  :

                  în engleză

                  :

                  Licence valid for five working days

                  —

                  :

                  în franceză

                  :

                  Certificat valable cinq jours ouvrables

                  —

                  :

                  în croată

                  :

                  Dozvola vrijedi pet radnih dana

                  —

                  :

                  în italiană

                  :

                  Titolo valido cinque giorni lavorativi

                  —

                  :

                  în letonă

                  :

                  Licences derīguma termiņš ir piecas darbdienas

                  —

                  :

                  în lituaniană

                  :

                  Licencijos galioja penkias darbo dienas

                  —

                  :

                  în maghiară

                  :

                  Öt munkanapig érvényes tanúsítvány

                  —

                  :

                  în malteză

                  :

                  Liċenza valida għal ħamest ijiem tax-xogħol

                  —

                  :

                  în neerlandeză

                  :

                  Certificaat met een geldigheidsduur van vijf werkdagen

                  —

                  :

                  în polonă

                  :

                  Pozwolenie ważne pięć dni roboczych

                  —

                  :

                  în portugheză

                  :

                  Certificado de exportação válido durante cinco dias úteis

                  —

                  :

                  în română

                  :

                  Licență valabilă timp de cinci zile lucrătoare

                  —

                  :

                  în slovacă

                  :

                  Licencia platí päť pracovných dní

                  —

                  :

                  în slovenă

                  :

                  Dovoljenje velja 5 delovnih dni

                  —

                  :

                  în finlandeză

                  :

                  Todistus on voimassa viisi työpäivää

                  —

                  :

                  în suedeză

                  :

                  Licensen är giltig fem arbetsdagar

      ANEXA IV

         Mențiunile prevăzute la articolul 6 alineatul (2)

                  —

                  :

                  în bulgară

                  :

                  Възстановяване, валидно за […] тона (количество, за което е издадена лицензията).

                  —

                  :

                  în spaniolă

                  :

                  Restitución válida por […] toneladas (cantidad por la que se expida el certificado).

                  —

                  :

                  în cehă:

                  :

                  Náhrada platná pro […] tun (množství, pro které je licence vydána).

                  —

                  :

                  în daneză

                  :

                  Restitutionen omfatter […] t (den mængde, licensen vedrører).

                  —

                  :

                  în germană

                  :

                  Erstattung gültig für […] Tonnen (Menge, für welche die Lizenz ausgestellt wurde).

                  —

                  :

                  în estonă

                  :

                  Eksporditoetus kehtib […] tonni kohta (kogus, millele on antud ekspordilitsents).

                  —

                  :

                  în greacă

                  :

                  Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό).

                  —

                  :

                  în engleză

                  :

                  Refund valid for […] tonnes (quantity for which the licence is issued).

                  —

                  :

                  în franceză

                  :

                  Restitution valable pour […] tonnes (quantité pour laquelle le certificat est délivré).

                  —

                  :

                  în croată:

                  :

                  Subvencija vrijedi za […] tona (količina za koju je izdana dozvola).

                  —

                  :

                  în italiană

                  :

                  Restituzione valida per […] t (quantitativo per il quale il titolo è rilasciato).

                  —

                  :

                  în letonă

                  :

                  Kompensācija ir spēkā attiecībā uz […] tonnām (daudzums par kuru ir izsniegta licence).

                  —

                  :

                  în lituaniană

                  :

                  Grąžinamoji išmoka galioja […] tonoms (kiekis, kuriam išduota licencija).

                  —

                  :

                  în maghiară

                  :

                  A visszatérítés […] tonnára érvényes (azt a mennyiséget kell feltüntetni, amelyre az engedélyt kiadták).

                  —

                  :

                  în malteză

                  :

                  Rifużjoni valida għal […] tunnellati (kwantità li għaliha tinħareġ il-liċenza).

                  —

                  :

                  în neerlandeză

                  :

                  Restitutie geldig voor […] ton (hoeveelheid waarvoor het certificaat wordt afgegeven).

                  —

                  :

                  în polonă

                  :

                  Refundacja ważna dla […] ton (ilość, dla której zostało wydane pozwolenie).

                  —

                  :

                  în portugheză

                  :

                  Restituição válida para […] toneladas (quantidade relativamente à qual é emitido o certificado).

                  —

                  :

                  în română

                  :

                  Restituire valabilă pentru […] tone (cantitatea pentru care a fost eliberată licența).

                  —

                  :

                  în slovacă

                  :

                  Náhrada je platná pre […] ton (množstvo, pre ktoré bola vydané licencia).

                  —

                  :

                  în slovenă

                  :

                  Nadomestilo velja za […] ton (količina, za katero je bilo dovoljenje izdano).

                  —

                  :

                  în finlandeză

                  :

                  Tuki on voimassa […] tonnille (määrä, jolle todistus on myönnetty).

                  —

                  :

                  în suedeză

                  :

                  Ger rätt till exportbidrag för […] ton (den kvantitet för vilken licensen utfärdats).

      ANEXA V

         Regulamentul abrogat și lista modificărilor ulterioare

                  Regulamentul (CE) nr. 1518/2003 al Comisiei
                  (JO L 217, 29.8.2003, p. 35).

                  Regulamentul (CE) nr. 130/2004 al Comisiei
                  (JO L 19, 27.1.2004, p. 14).

                  Regulamentul (CE) nr. 1361/2004 al Comisiei
                  (JO L 253, 29.7.2004, p. 9).

                  Regulamentul (CE) nr. 1713/2006 al Comisiei
                  (JO L 321, 21.11.2006, p. 11).

                  Numai articolul 12

                  Regulamentul (UE) nr. 557/2010 al Comisiei
                  (JO L 159, 25.6.2010, p. 13).

                  Numai articolul 1

                  Regulamentul (UE) nr. 519/2013 al Comisiei
                  (JO L 158, 10.6.2013, p. 74).

                  Doar punctul 6G.(2) din anexă

      ANEXA VI

         Tabel de corespondență

                  Regulamentul (CE) nr. 1518/2003

                  Prezentul regulament

                     Articolul 1

                     Articolul 1

                  Articolul 2 alineatul (1) primul paragraf

                  Articolul 2 alineatul (1)

                  Articolul 2 alineatul (1) al doilea paragraf

                  —

                  Articolul 2 alineatele (2) și (3)

                  Articolul 2 alineatele (2) și (3)

                  Articolul 2 alineatul (4) cuvintele introductive

                  Articolul 2 alineatul (4)

                  Articolul 2 alineatul (4) liniuțele 1-11

                  Anexa II

                  Articolul 3 alineatele (1)-(4)

                  Articolul 3 alineatele (1)-(4)

                  Articolul 3 alineatul (4a)

                  Articolul 3 alineatul (5)

                  Articolul 3 alineatul (5)

                  Articolul 3 alineatul (6)

                  Articolul 3 alineatul (6)

                  Articolul 3 alineatul (7)

                  Articolul 3 alineatul (7)

                  Articolul 3 alineatul (8)

                  Articolele 4 și 5

                  Articolele 4 și 5

                  Articolul 6 alineatul (1)

                  Articolul 6 alineatul (1)

                  Articolul 6 alineatul (2) cuvintele introductive

                  Articolul 6 alineatul (2)

                  Articolul 6 alineatul (2) liniuțele 1-11

                  Anexa IV

                  Articolul 7

                  Articolul 7

                  Articolul 8

                  —

                  —

                  Articolul 8

                  Articolul 9

                  Articolul 9

                  Anexa I

                  Anexa I

                  Anexa Ia

                  Anexa III

                  Anexa III

                  —

                  Anexa IV

                  —

                  —

                  Anexa V

                  —

                  Anexa VI


title: Regulamentul de punere în aplicare (UE) nr. 739/2011 al Comisiei din 27 iulie 2011 de modificare a anexei I la Regulamentul (CE) nr. 854/2004 al Parlamentului European și al Consiliului de stabilire a normelor specifice de organizare a controalelor oficiale privind produsele de origine animală destinate consumului uman  Text cu relevanță pentru SEE

text:
               28.7.2011

               RO

               Jurnalul Oficial al Uniunii Europene

               L 196/3

         REGULAMENTUL DE PUNERE ÎN APLICARE (UE) NR. 739/2011 AL COMISIEI
   din 27 iulie 2011
   de modificare a anexei I la Regulamentul (CE) nr. 854/2004 al Parlamentului European și al Consiliului de stabilire a normelor specifice de organizare a controalelor oficiale privind produsele de origine animală destinate consumului uman
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (1), în special articolul 17 alineatul (1),
   întrucât:

               (1)

               Regulamentul (CE) nr. 854/2004 stabilește norme specifice de organizare a controalelor oficiale privind produsele de origine animală destinate consumului uman. În special, un număr de dispoziții referitoare la inspecțiile cărnii din părțile B, D și F din capitolul II din secțiunea I, din capitolele I și V din secțiunea II, precum și din capitolul II din secțiunea III din anexa I la regulamentul respectiv fac trimitere la boli prevăzute în listele A și B ale Oficiului Internațional pentru Epizootii (OIE).

               (2)

               Sistemul OIE de clasificare și enumerare a bolilor s-a modificat. O singură listă OIE înlocuiește listele A și B. În plus, legislația Uniunii este acum în conformitate cu recomandările OIE. Ca urmare, majoritatea trimiterilor la listele respective sunt superflue. Prin urmare, este necesar ca dispozițiile relevante din secțiunile I, II și III ale anexei I la regulamentul respectiv să fie modificate și, în schimb, să menționeze bolile animalelor care fac obiectul legislației Uniunii atunci când se efectuează inspecții ante mortem și post mortem sau orice altă activitate de inspecție, cu excepția cazului în care se menționează boli necunoscute în prezent, originare din țări terțe.

               (3)

               Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (2) prevede ca produsele de origine animală să se obțină de la animale care nu provin dintr-o exploatație, dintr-o unitate, dintr-un teritoriu sau dintr-o parte a unui teritoriu care face obiectul unor restricții relevante privind sănătatea animală. Anexa I la directiva respectivă enumeră actele legislative ale Uniunii care conțin măsuri de combatere pentru anumite boli care trebuie luate în considerare în ceea ce privește comerțul cu produse de origine animală. Din motive de coerență, comerțul cu produse de origine animală ar trebui să fie supus unor restricții din motive de sănătate animală numai în temeiul actelor legislative ale Uniunii enumerate în anexa I.

               (4)

               În conformitate cu partea E din anexa II la Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonelei și al altor agenți zoonotici specifici, prezenți în rețeaua alimentară (3), salmonella trebuie să fie absentă în 25 de grame de carne proaspătă de pasăre care urmează a fi introdusă pe piață pentru consumul uman. Cu toate acestea, în conformitate cu partea respectivă, criteriul respectiv nu este aplicabil cărnii proaspete de pasăre, destinată unui tratament termic industrial sau oricărui alt tratament capabil să elimine salmonella. Punctul 2 din capitolul V din secțiunea II anexa I la Regulamentul (CE) nr. 854/2004 prevede că medicul veterinar oficial poate impune cerințe privind utilizarea unui anumit tip de carne. Pentru a permite medicului veterinar oficial să impună tratamentul termic industrial sau orice alt tratament care să elimine salmonella, secțiunea II capitolul V punctul 2 ar trebui modificată.

               (5)

               Prin urmare, anexa I la Regulamentul (CE) nr. 854/2004 ar trebui modificată în consecință.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 854/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iulie 2011.

            Pentru Comisie

            Președintele

         José Manuel BARROSO

      (1)  JO L 139, 30.4.2004, p. 206.

      (2)  JO L 18, 23.1.2003, p. 11.

      (3)  JO L 325, 12.12.2003, p. 1.

      ANEXĂ
      Anexa I la Regulamentul (CE) nr. 854/2004 se modifică după cum urmează:

                  1.

                  În secțiunea I, capitolul II se modifică după cum urmează:

                              (a)

                              în partea B punctul 2, litera (b) se înlocuiește cu următorul text:

                                          „(b)

                                          a unei stări oarecare care ar putea afecta sănătatea animală și umană, acordând o atenție specială depistării zoonozelor și bolilor animalelor pentru care sunt prevăzute norme de sănătate animală în legislația Uniunii.”;

                              (b)

                              în partea D, punctul 1 se înlocuiește cu următorul text:

                                          „1.

                                          Carcasa și organele care însoțesc animalul trebuie să fie supuse imediat după sacrificare unei inspecții post mortem. Toate suprafețele externe trebuie să fie examinate. În acest scop, este posibil să fie necesară manipularea cu ușurință a carcasei și a organelor comestibile sau poate fi nevoie de instalații tehnice. Problema detectării zoonozelor și bolilor animalelor pentru care sunt stabilite norme de sănătate animală în legislația Uniunii va fi tratată cu mare atenție. Este necesar ca viteza liniei de sacrificare și efectivele de personal de inspecție prezente să fie adaptate pentru a se putea efectua o inspecție corespunzătoare.”;

                              (c)

                              în partea F punctul 1, litera (d) se înlocuiește cu următorul text:

                                          „(d)

                                          detectării bolilor animalelor pentru care sunt stabilite norme de sănătate animală în legislația Uniunii.”

                  2.

                  Secțiunea II se modifică după cum urmează:

                              (a)

                              în capitolul I, punctul 4 se înlocuiește cu următorul text:

                                          „4.

                                          Medicul veterinar oficial care, în timpul unei inspecții ante mortem sau post mortem sau în cursul oricărei alte activități de inspectare, suspectează prezența unui agent infecțios al unei boli animale pentru care sunt prevăzute norme de sănătate animală în legislația Uniunii, este obligat să informeze imediat autoritatea competentă și să ia, împreună cu aceasta, toate măsurile și precauțiile care se impun pentru a împiedica eventuala răspândire a agentului infecțios, în conformitate cu legislația Uniunii care se aplică.”;

                              (b)

                              capitolul V se modifică după cum urmează:

                                          (i)

                                          punctul 1 litera (e) se înlocuiește cu următorul text:

                                                      „(e)

                                                      provine de la animale afectate de o boală pentru care sunt prevăzute norme de sănătate animală în legislația Uniunii menționată în anexa I la Directiva 2002/99/CE a Consiliului (1), cu excepția cazului în care este obținută în conformitate cu cerințele specifice prevăzute în legislația respectivă, cu excepția cazului în care există o indicație contrară prevăzută în secțiunea IV;

                                          (ii)

                                          punctul 2 se înlocuiește cu următorul text:

                                                      „2.

                                                      Medicul veterinar oficial poate impune cerințe privind utilizarea cărnii care provine de la animale:

                                                                  (a)

                                                                  supuse unei sacrificări de urgență în exteriorul abatorului; sau

                                                                  (b)

                                                                  dacă este obținută de la efective în care se va aplica tratamentul cărnii în conformitate cu partea E din anexa II la Regulamentul (CE) nr. 2160/2003 înainte de introducerea cărnii pe piață.”

                  3.

                  În secțiunea III capitolul II punctul 3, literele (e) și (f) se înlocuiesc cu următorul text:

                              „(e)

                              în cazul apariției unei boli a animalelor pentru care sunt stabilite norme de sănătate animală în legislația Uniunii. Este vorba de animalele sensibile la boala considerată a proveni din regiunea în cauză, astfel cum este prevăzut la articolul 2 din Directiva 64/432/CEE a Consiliului (2);

                              (f)

                              în cazul în care sunt necesare controale mai stricte pentru a lua în considerare bolile emergente sau bolile specifice prevăzute în listele OIE.

         (1)  JO L 18, 23.1.2003, p. 11.”;

         (2)  JO 121, 29.7.1964, p. 1977/64.”


title: Regulamentul (UE) nr. 234/2011 al Comisiei din 10 martie 2011 de punere în aplicare a Regulamentului (CE) nr. 1331/2008 al Parlamentului European și al Consiliului de instituire a unei proceduri comune de autorizare pentru aditivii alimentari, enzimele alimentare și aromele alimentare  Text cu relevanță pentru SEE

text:
               11.3.2011

               RO

               Jurnalul Oficial al Uniunii Europene

               L 64/15

         REGULAMENTUL (UE) NR. 234/2011 AL COMISIEI
   din 10 martie 2011
   de punere în aplicare a Regulamentului (CE) nr. 1331/2008 al Parlamentului European și al Consiliului de instituire a unei proceduri comune de autorizare pentru aditivii alimentari, enzimele alimentare și aromele alimentare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (1), în special articolul 9 alineatul (1),
   după consultarea Autorității Europene pentru Siguranța Alimentară, conform articolului 9 alineatul (2) din Regulamentul (CE) nr. 1331/2008,
   întrucât:

               (1)

               Regulamentul (CE) nr. 1331/2008 stabilește măsurile procedurale de actualizare a listei substanțelor a căror comercializare este autorizată în Uniune în temeiul Regulamentului (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (2), al Regulamentului (CE) nr. 1332/2008 al Parlamentului European și al Consiliului din 16 decembrie 2008 privind enzimele alimentare (3) și al Regulamentului (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare (4) (denumite în continuare „acte legislative sectoriale din domeniul alimentar”).

               (2)

               În temeiul articolului 9 din Regulamentul (CE) nr. 1331/2008, Comisiei îi revine responsabilitatea de a adopta măsurile de punere în aplicare în ceea ce privește conținutul, modul de redactare și prezentare a cererilor de actualizare a listelor Uniunii în temeiul fiecărui act legislativ sectorial din domeniul alimentar, modalitățile de verificare a valabilității cererilor și tipul de informații care trebuie să figureze în avizul Autorității Europene pentru Siguranța Alimentară (denumită în continuare „autoritatea”).

               (3)

               Pentru a actualiza listele este necesar să se verifice dacă utilizarea substanței respectă condițiile generale și specifice de utilizare, astfel cum se prevede în actele legislative sectoriale din domeniul alimentar respective.

               (4)

               Autoritatea a adoptat, la 9 iulie 2009, un aviz științific privind datele necesare evaluării cererilor privind aditivii alimentari (5). Aceste date trebuie furnizate odată cu introducerea unei cereri privind utilizarea unui aditiv alimentar nou. În cazul unei cereri de modificare a condițiilor de utilizare a unui aditiv alimentar care a fost deja autorizat sau de modificare a specificațiilor unui aditiv alimentar care a fost deja autorizat, datele necesare pentru evaluarea riscului pot să nu fie solicitate, în cazul în care acest lucru este justificat de către solicitant.

               (5)

               Autoritatea a adoptat, la 23 iulie 2009, un aviz științific privind datele necesare evaluării cererilor privind enzimele alimentare (6). Aceste date trebuie furnizate odată cu introducerea unei cereri privind utilizarea unei enzime alimentare noi. În cazul unei cereri de modificare a condițiilor de utilizare a unei enzime alimentare care a fost deja autorizată sau de modificare a specificațiilor unei enzime alimentare care a fost deja autorizată, datele necesare pentru evaluarea riscului pot să nu fie solicitate, în cazul în care acest lucru este justificat de către solicitant.

               (6)

               Autoritatea a adoptat, la 19 mai 2010, un aviz științific privind datele necesare evaluării riscului prezentat de aromele care sunt folosite în sau pe produse alimentare (7). Aceste date trebuie furnizate odată cu introducerea unei cereri privind utilizarea unei arome noi. În cazul unei cereri de modificare a condițiilor de utilizare a unei arome care a fost deja autorizată sau de modificare a specificațiilor unei arome care a fost deja autorizată, datele necesare pentru evaluarea riscului pot să nu fie solicitate, în cazul în care acest lucru este justificat de către solicitant.

               (7)

               Este important ca testele toxicologice să fie efectuate respectând anumite norme. Prin urmare, ar trebui urmate normele prevăzute de Directiva 2004/10/CE a Parlamentului European și a Consiliului din 11 februarie 2004 privind armonizarea actelor cu putere de lege și actelor administrative referitoare la aplicarea principiilor bunei practici de laborator și verificarea aplicării acestora la testele efectuate asupra substanțelor chimice (8). Atunci când astfel de teste sunt efectuate în afara teritoriului Uniunii, acestea ar trebui să respecte „principiile OCDE de bună practică de laborator” (GLP) (OCDE, 1998) (9).

               (8)

               Utilizarea aditivilor alimentari și a enzimelor alimentare ar trebui să fie întotdeauna justificată din punct de vedere tehnologic. În cazul unui aditiv alimentar, solicitanții ar trebui, de asemenea, să explice de ce efectul tehnologic nu poate fi obținut prin nicio altă metodă realizabilă din punct de vedere economic și tehnologic.

               (9)

               Utilizarea unei substanțe ar trebui să fie autorizată în cazul în care nu induce în eroare consumatorul. Solicitanții ar trebui să explice că utilizările propuse nu induc în eroare consumatorul. Avantajele și beneficiile pentru consumator ar trebui să fie, de asemenea, explicate, în cazul unui aditiv alimentar.

               (10)

               Fără a aduce atingere articolului 9 din Regulamentul (CE) nr. 1332/2008, articolului 19 din Regulamentul (CE) nr. 1333/2008 și articolului 13 din Regulamentul (CE) nr. 1334/2008, Comisia ar trebui să verifice valabilitatea cererii și dacă aceasta intră în domeniul de aplicare a respectivei legi sectoriale din domeniul alimentar. După caz, se va ține cont de avizul autorității cu privire la caracterul adecvat al datelor prezentate în vederea evaluării riscului. Acest tip de verificare nu ar trebui să întârzie evaluarea unei cereri.

               (11)

               Informațiile furnizate în avizul autorității ar trebui să fie suficiente pentru a se asigura că autorizarea utilizării propuse a substanței este sigură pentru consumatori. Acest lucru include concluziile privind toxicitatea substanței, după caz, și stabilirea eventuală a unei doze zilnice acceptabile (DZA) exprimată într-un format numeric și însoțită de rezultatele unei evaluări a expunerii alimentare pentru toate tipurile de produse alimentare, inclusiv expunerea grupurilor de consumatori vulnerabili.

               (12)

               Solicitantul ar trebui, de asemenea, să țină cont de orientările detaliate privind datele necesare pentru evaluarea riscului stabilite de autoritate [The EFSA Journal (10)].

               (13)

               Prezentul regulament ține cont de cunoștințele științifice și tehnice actuale. Comisia poate revizui prezentul regulament în funcție de evoluțiile înregistrate în acest domeniu și de publicarea eventuală de către autoritate a oricărei orientări științifice revizuite sau suplimentare.

               (14)

               Este oportun ca modalitățile practice legate de cererea de autorizare a unui aditiv alimentar, a unei enzime alimentare sau a unei arome alimentare, cum ar fi adrese, persoane de contact, transmitere de documente etc., să fie comunicate separat Comisiei și/sau autorității.

               (15)

               Este necesar să se prevadă un termen limită pentru a permite solicitanților să se conformeze dispozițiilor prezentului regulament.

               (16)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   CAPITOLUL I

      DISPOZIȚII GENERALE

   Articolul 1
   Domeniul de aplicare
   Prezentul regulament se aplică cererilor menționate la articolul 3 alineatul (1) din Regulamentul (CE) nr. 1331/2008 de instituire a unei proceduri comune de autorizare pentru aditivi alimentari, enzimele alimentare și aromele alimentare.
   CAPITOLUL II

      CONȚINUTUL, MODUL DE REDACTARE ȘI PREZENTAREA UNEI CERERI

   Articolul 2
   Conținutul unei cereri
   (1)   Cererea menționată la articolul 1 cuprinde următoarele:

               (a)

               o scrisoare;

               (b)

               un dosar tehnic;

               (c)

               un rezumat al dosarului.

         (2)   Scrisoarea menționată la alineatul (1) litera (a) este redactată în conformitate cu modelul furnizat în anexă.
   (3)   Dosarul tehnic menționat la alineatul (1) litera (b) include:

               (a)

               informațiile administrative prevăzute la articolul 4;

               (b)

               datele necesare evaluării riscurilor prevăzute la articolele 5, 6, 8 și 10; precum și

               (c)

               datele necesare gestionării riscurilor prevăzute la articolele 7, 9 și 11.

         (4)   În cazul unei cereri de modificare a condițiilor de utilizare a unui aditiv alimentar, a unei enzime alimentare sau a unei arome alimentare care au fost deja autorizate, s-ar putea să nu fie necesare toate informațiile menționate la articolele 5-11. Solicitantul transmite justificări verificabile care să explice de ce modificările propuse nu afectează rezultatele actualei evaluări a riscurilor.
   (5)   În cazul unei cereri de modificare a specificațiilor unui aditiv alimentar, a unei enzime alimentare sau a unei arome alimentare care au fost deja autorizate:

               (a)

               informațiile pot să se limiteze la justificarea cererii și la modificările aduse specificației;

               (b)

               solicitantul transmite justificări verificabile care să explice de ce modificările propuse nu afectează rezultatele actualei evaluări a riscurilor.

         (6)   Rezumatul dosarului menționat la alineatul 1 litera (c) include o declarație motivată care să indice că utilizarea produsului îndeplinește cerințele prevăzute la:

               (a)

               articolul 6 din Regulamentul (CE) nr. 1332/2008; sau

               (b)

               articolele 6, 7 și 8 din Regulamentul (CE) nr. 1333/2008; sau

               (c)

               articolul 4 din Regulamentul (CE) nr. 1334/2008.

         Articolul 3
   Mod de redactare și prezentare
   (1)   Cererile se trimit Comisiei. Solicitantul ia în considerare orientările practice privind trimiterea cererilor puse la dispoziție de către Comisie [site-ul internet al Direcței Generale Sănătate și Consumatori (11)].
   (2)   Pentru elaborarea listei Uniunii a enzimelor alimentare menționată la articolul 17 din Regulamentul (CE) nr. 1332/2008, termenul limită pentru trimiterea cererilor este de 24 de luni de la data aplicării măsurilor de punere în aplicare stabilite în prezentul regulament.
   Articolul 4
   Informații administrative
   Informațiile administrative menționate la articolul 2 alineatul (3) litera (a) includ:

               (a)

               numele solicitantului (societatea, organizația etc.), adresa și informațiile de contact;

               (b)

               numele producătorului/producătorilor substanței, în cazul în care este diferit de cel al solicitantului, adresa și informațiile de contact;

               (c)

               numele persoanei responsabile cu dosarul, adresa și informațiile de contact;

               (d)

               data depunerii dosarului;

               (e)

               tipul cererii, și anume privind un aditiv alimentar, o enzimă alimentară sau o aromă alimentară;

               (f)

               după caz, denumirea chimică conform nomenclatorului IUPAC;

               (g)

               după caz, numărul E al aditivului astfel cum este definit de legislația Uniunii privind aditivii alimentari;

               (h)

               după caz, o mențiune la enzime alimentare autorizate similare;

               (i)

               după caz, numărul FL al aromei, astfel cum este definit în legislația Uniunii privind aromele;

               (j)

               după caz, informațiile privind autorizațiile care intră sub incidența Regulamentului (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (12);

               (k)

               cuprinsul dosarului;

               (l)

               lista documentelor și alte indicații; solicitantul identifică numărul și titlurile volumelor documentelor prezentate în sprijinul cererii; se include un indice detaliat cu trimitere la volumele și paginile respective;

               (m)

               lista elementelor din dosar pentru care se solicită tratament confidențial; solicitanții precizează care dintre informațiile furnizate doresc să fie tratate drept informații confidențiale și furnizează justificări verificabile în conformitate cu articolul 12 din Regulamentul (CE) nr. 1331/2008.

         Articolul 5
   Dispoziții generale privind datele necesare pentru evaluarea riscului
   (1)   Dosarul depus în sprijinul unei cereri de evaluare a siguranței unei substanțe permite o evaluare exhaustivă a riscurilor prezentate de substanță și permite verificarea faptului că substanța nu ridică nicio problemă în materie de siguranță pentru consumatori în sensul articolului 6 litera (a) din Regulamentul (CE) nr. 1332/2008, al articolului 6 alineatul (1) litera (a) din Regulamentul (CE) nr. 1333/2008 și al articolului 4 litera (a) din Regulamentul (CE) nr. 1334/2008.
   (2)   Dosarul de cerere include toate datele disponibile relevante pentru evaluarea riscului (și anume versiunea integrală a documentelor publicate pentru toate referințele citate, exemplarul complet al studiilor nepublicate originale).
   (3)   Solicitantul ia în considerare ultimele documente de orientare adoptate sau sprijinite de autoritate care sunt disponibile în momentul depunerii cererii (The EFSA Journal).
   (4)   Se va pune la dispoziție documentația privind procedura urmată atunci când s-au colectat datele, inclusiv metodele de căutare a documentației (ipotezele aplicate, cuvintele cheie utilizate, bazele de date utilizate, perioada de timp acoperită, criteriile restrictive etc.), precum și rezultatul global al acestei căutări.
   (5)   Strategia de evaluarea a siguranței și strategia de testare corespunzătoare se vor descrie și se vor justifica prin intermediul argumentelor de includere și excludere a studiilor și/sau a informațiilor specifice.
   (6)   Datele brute individuale ale studiilor nepublicate și, în măsura în care este posibil, ale studiilor publicate, precum și rezultatele individuale ale examinărilor vor fi puse la dispoziție la cererea autorității.
   (7)   Pentru fiecare test biologic sau toxicologic, trebuie clarificat dacă materialul de testare este conform specificației propuse sau existente. Atunci când materialul de testare nu este conform specificației, solicitantul demonstrează relevanța datelor respective pentru substanța avută în vedere.
   Studiile toxicologice se desfășoară în instalații conforme cerințelor Directivei 2004/10/CE a Parlamentului European și a Consiliului, iar în cazul în care se desfășoară în afara teritoriului Uniunii, acestea ar trebui să respecte „principiile OCDE de bună practică de laborator” (GLP). Solicitantul furnizează elemente de probă care să demonstreze că aceste cerințe sunt respectate. În cazul studiilor care nu se desfășoară în conformitate cu protocoalele standard, se furnizează interpretări ale datelor și o justificare privind faptul că acestea sunt adecvate pentru evaluarea riscului.
   (8)   Solicitantul propune o concluzie generală privind siguranța utilizărilor propuse ale substanței. Evaluarea generală a riscului potențial pentru sănătatea umană se efectuează în contextul expunerii umane cunoscute sau probabile.
   Articolul 6
   Date specifice necesare pentru evaluarea riscului prezentat de aditivii alimentari
   (1)   În plus pe lângă datele care trebuie furnizate în temeiul articolului 5, trebuie furnizate informații privind:

               (a)

               identitatea și caracterizarea aditivului, inclusiv specificațiile propuse și datele analitice;

               (b)

               după caz, granulometria, distribuția granulometrică și alte caracteristici fizico-chimice;

               (c)

               procesul de fabricație;

               (d)

               prezența impurităților;

               (e)

               stabilitatea, reacția și efectele în produsele alimentare la care se adaugă aditivul;

               (f)

               după caz, autorizațiile existente și evaluările riscurilor;

               (g)

               nivelurile de utilizare normale și maxime propuse în categoriile de alimente menționate în lista Uniunii, într-o categorie de alimente propusă recent sau într-un produs alimentar mai specific care aparține uneia dintre aceste categorii;

               (h)

               o evaluare a expunerii alimentare;

               (i)

               date biologice și toxicologice.

         (2)   În ceea ce privește datele biologice și toxicologice menționate la alineatul (1) litera (i), următoarele domenii principale trebuie acoperite:

               (a)

               toxicocinetica;

               (b)

               toxicitatea subcronică;

               (c)

               genotoxicitatea;

               (d)

               toxicitatea/carcinogenitatea cronică;

               (e)

               toxicitate reproductivă și de dezvoltare.

         Articolul 7
   Date necesare pentru gestionarea riscului prezentat de aditivii alimentari
   (1)   Dosarul depus în sprijinul unei cereri include informațiile necesare pentru a verifica dacă există o necesitate tehnologică suficientă care nu poate fi satisfăcută prin nicio altă metodă realizabilă din punct de vedere economic și tehnologic și dacă utilizarea propusă nu induce în eroare consumatorul în sensul articolului 6 alineatul (1) literele (b) și (c) din Regulamentul (CE) nr. 1333/2008.
   (2)   Pentru a garanta verificarea menționată la alineatul (1), trebuie furnizate informații adecvate și suficiente privind:

               (a)

               identitatea aditivului alimentar, cu trimitere la specificațiile actuale;

               (b)

               funcția și necesitatea tehnologică pentru nivelul propus în fiecare dintre categoriile de alimente sau produse alimentare pentru care se solicită autorizare și o explicație conform căreia acest scop nu poate fi atins în mod rezonabil prin alte metode utilizabile din punct de vedere economic și tehnologic;

               (c)

               studiile privind eficacitatea aditivului alimentar în ceea ce privește efectul scontat la nivelul de utilizare propus;

               (d)

               avantajele și beneficiile pentru consumator. Solicitantul ține cont de cerințele stabilite la articolul 6 alineatul (2) din Regulamentul (CE) nr. 1333/2008;

               (e)

               motivul pentru care utilizarea nu ar induce în eroare consumatorul;

               (f)

               nivelurile de utilizare normale și maxime propuse în categoriile de alimente menționate în lista Uniunii, într-o categorie de alimente propusă recent sau într-un produs alimentar mai specific care aparține uneia dintre aceste categorii;

               (g)

               evaluarea expunerii pe baza utilizării normale și maxime prevăzute pentru fiecare dintre categoriile de produse în cauză;

               (h)

               cantitatea de aditiv alimentar prezent în alimentul final, astfel cum este consumat de către consumator;

               (i)

               metodele de analiză care permit identificarea și cuantificarea aditivului sau a reziduurilor acestuia în aliment;

               (j)

               după caz, respectarea condițiilor specifice privind îndulcitorii și coloranții prevăzute la articolele 7 și 8 din Regulamentul (CE) nr. 1333/2008.

         Articolul 8
   Date specifice necesare pentru evaluarea riscului prezentat de enzimele alimentare
   (1)   În plus pe lângă datele care trebuie furnizate în temeiul articolului 5, trebuie furnizate informații privind:

               (a)

               denumirea (denumirile), sinonimele, abrevierile și clasificarea (clasificările);

               (b)

               numărul EC (Comisia Enzimelor);

               (c)

               specificațiile propuse, inclusiv originea;

               (d)

               proprietățile;

               (e)

               indicarea eventualelor enzime alimentare similare;

               (f)

               materialul de bază;

               (g)

               procesul de fabricație;

               (h)

               stabilitatea, reacția și efectele în produsele alimentare în care se utilizează enzima alimentară;

               (i)

               după caz, autorizațiile existente și evaluările;

               (j)

               utilizările propuse în alimente și, după caz, nivelurile de utilizare normale și maxime propuse;

               (k)

               evaluarea expunerii alimentare;

               (l)

               datele biologice și toxicologice.

         (2)   În ceea ce privește datele biologice și toxicologice menționate la alineatul (1) litera (l), următoarele domenii principale trebuie acoperite:

               (a)

               toxicitatea subcronică;

               (b)

               genotoxicitatea.

         Articolul 9
   Date necesare pentru gestionarea riscului prezentat de enzimele alimentare
   (1)   Dosarul depus în sprijinul unei cereri include informațiile necesare pentru a verifica dacă există o necesitate tehnologică suficientă și dacă utilizarea propusă nu induce în eroare consumatorul în sensul articolului 6 literele (b) și (c) din Regulamentul (CE) nr. 1332/2008.
   (2)   Pentru a garanta verificarea menționată la alineatul (1), trebuie furnizate informații adecvate și suficiente privind:

               (a)

               identitatea enzimei alimentare, inclusiv o trimitere la specificații;

               (b)

               funcția și necesitatea tehnologică, inclusiv o descriere a procesului/proceselor tipic(e) în care pot fi utilizate enzimele alimentare;

               (c)

               efectul enzimei alimentare asupra alimentului final;

               (d)

               motivul pentru care utilizarea nu ar induce în eroare consumatorul;

               (e)

               după caz, nivelurile de utilizare normale și maxime propuse;

               (f)

               evaluarea expunerii alimentare, astfel cum este descrisă în documentul de orientare privind enzimele (13) al autorității.

         Articolul 10
   Date specifice necesare pentru evaluarea riscului prezentat de arome
   (1)   În plus pe lângă datele care trebuie furnizate în temeiul articolului 5, trebuie furnizate informații privind:

               (a)

               procesul de fabricație;

               (b)

               specificații;

               (c)

               după caz, informații privind granulometria, distribuția granulometrică și alte caracteristici fizico-chimice;

               (d)

               după caz, autorizațiile și evaluările existente;

               (e)

               utilizările propuse în alimente și nivelurile de utilizare normale și maxime propuse în categoriile de alimente menționate în lista Uniunii sau într-un tip de produs mai specific aparținând uneia dintre aceste categorii;

               (f)

               date privind sursele alimentare;

               (g)

               evaluarea expunerii alimentare;

               (h)

               datele biologice și toxicologice.

         (2)   În ceea ce privește datele biologice și toxicologice menționate la alineatul (1) litera (h), următoarele domenii principale trebuie acoperite:

               (a)

               examinarea similitudinii structurale sau metabolice cu substanțele aromatizante într-o evaluare existentă a unui grup de arome (FGE);

               (b)

               genotoxicitatea;

               (c)

               după caz, toxicitatea subcronică;

               (d)

               după caz, toxicitatea în ceea ce privește dezvoltarea;

               (e)

               după caz, date privind toxicitatea cronică și carcinogenitatea.

         Articolul 11
   Date necesare pentru gestionarea riscului prezentat de arome
   Dosarul depus în sprijinul unei cereri include informațiile următoare:

               (a)

               identitatea aromei, cu trimitere la specificațiile existente;

               (b)

               caracteristicile organoleptice ale substanței;

               (c)

               nivelurile de utilizare normale și maxime propuse în categoriile de alimente sau într-un aliment mai specific care aparține uneia dintre aceste categorii;

               (d)

               evaluarea expunerii pe baza utilizării normale și maxime prevăzute pentru fiecare dintre categoriile de produse în cauză.

         CAPITOLUL III

      MODALITĂȚI DE VERIFICARE A VALABILITĂȚII UNEI CERERI

   Articolul 12
   Proceduri
   (1)   În momentul primirii unei cereri, Comisia verifică, fără întârziere, dacă aditivul alimentar, enzima alimentară sau aroma intră în domeniul de aplicare al legii sectoriale din domeniul alimentar adecvate și dacă cererea conține toate elementele necesare în temeiul capitolului II.
   (2)   În cazul în care cererea conține toate elementele necesare în temeiul capitolului II, Comisia solicită autorității, după caz, să verifice caracterul adecvat al datelor prezentate în vederea evaluării riscului în conformitate cu avizele științifice privind datele necesare evaluării cererilor privind substanța și să emită un aviz, după caz.
   (3)   În termen de 30 de zile lucrătoare de la primirea solicitării Comisiei, autoritatea informează Comisia printr-o scrisoare în legătură cu caracterul adecvat al datelor prezentate pentru evaluarea riscului. În cazul în care datele sunt considerate adecvate pentru evaluarea riscului, perioada de evaluare menționată la articolul 5 alineatul (1) din Regulamentul (CE) nr. 1331/2008 începe de la data primirii de către Comisie a scrisorii autorității.
   Totuși, în conformitate cu articolul 17 alineatul (4) al doilea paragraf litera (a) din Regulamentul (CE) nr. 1332/2008, în cazul elaborării listei Uniunii a enzimelor alimentare, articolul 5 alineatul (1) din Regulamentul (CE) nr. 1331/2008 nu se aplică.
   (4)   În cazul unei cereri de actualizare a listei Uniunii a aditivilor alimentari, a enzimelor alimentare sau a aromelor, Comisia poate solicita informații suplimentare solicitantului cu privire la aspecte referitoare la valabilitatea cererii și îi poate comunica acestuia termenul limită pentru prezentarea informațiilor respective. În cazul cererilor înaintate în conformitate cu articolul 17 alineatul (2) din Regulamentul (CE) nr. 1332/2008, Comisia stabilește acest termen limită împreună cu solicitantul.
   (5)   Atunci când cererea nu intră în domeniul de aplicare al legii sectoriale din domeniul alimentar adecvate sau atunci când aceasta nu conține toate elementele necesare în temeiul capitolului II sau atunci când autoritatea consideră că datele pentru evaluarea riscului nu sunt adecvate, se consideră că cererea nu este valabilă. În astfel de cazuri, Comisia informează solicitantul, statul membru și autoritatea indicând motivele pentru care se consideră că cererea nu este valabilă.
   (6)   Prin derogare de la alineatul (5), o cerere poate fi considerată valabilă chiar dacă nu conține toate elementele necesare în temeiul capitolului II, cu condiția ca solicitantul să fi prezentat justificări verificabile pentru fiecare element care lipsește.
   CAPITOLUL IV

      AVIZUL AUTORITĂȚII

   Articolul 13
   Informații pe care trebuie să le cuprindă avizul autorității
   (1)   Avizul autorității include următoarele informații:

               (a)

               identitatea și caracterizarea aditivilor alimentari, a enzimei alimentare sau a aromei;

               (b)

               evaluarea datelor biologice și toxicologice;

               (c)

               o evaluare a expunerii alimentare în cazul populației europene, ținând cont de alte surse posibile de expunere alimentară;

               (d)

               o evaluare generală a riscului care să stabilească, în măsura în care este posibil și relevant, o valoare orientativă referitoare la sănătate și care să evidențieze incertitudini și limitări, după caz;

               (e)

               atunci când expunerea alimentară depășește valoarea orientativă referitoare la sănătate identificată în cadrul evaluării generale a riscului, evaluarea expunerii alimentare a substanței este detaliată, furnizând, atunci când este posibil, contribuția la expunerea totală a fiecărei categorii de alimente sau de produse alimentare a căror utilizare este autorizată sau care a fost solicitată;

               (f)

               concluzii.

         (2)   În cererea sa de aviz al autorității, Comisia poate solicita informații suplimentare mai specifice.
   CAPITOLUL V

      DISPOZIȚII FINALE

   Articolul 14
   Intrarea în vigoare și aplicarea
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică începând cu 11 septembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 martie 2011.

            Pentru Comisie

            Președintele

         José Manuel BARROSO

      (1)  JO L 354, 31.12.2008, p. 1.

      (2)  JO L 354, 31.12.2008, p. 16.

      (3)  JO L 354, 31.12.2008, p. 7.

      (4)  JO L 354, 31.12.2008, p. 34.

      (5)  http://www.efsa.europa.eu/en/scdocs/doc/1188.pdf

      (6)  http://www.efsa.europa.eu/en/scdocs/doc/1305.pdf

      (7)  http://www.efsa.europa.eu/en/scdocs/doc/1623.pdf

      (8)  JO L 50, 20.2.2004, p. 44.

      (9)  Seria OCDE, privind principiile de bună practică de laborator și de verificare a respectării acestor principii. Numărul 1. Principiile OCDE de bună practică de laborator (astfel cum au fost revizuite în 1997) ENV/MC/CHEM(98)17.

      (10)  http://www.efsa.europa.eu/en/efsajournal.htm

      (11)  http://ec.europa.eu/dgs/health_consumer/index_en.htm

      (12)  JO L 268, 18.10.2003, p. 1.

      (13)  Orientările EFSA cu privire la depunerea unui dosar privind enzimele alimentare, elaborate de comitetul științific pentru materiale care vin în contact cu produsele alimentare, enzime, arome și auxiliari tehnologici. The EFSA Journal (2009) 1305, p. 1.

      ANEXĂ

         MODEL DE SCRISOARE CARE ÎNSOȚEȘTE O CERERE PRIVIND ADITIVII ALIMENTARI

      COMISIA EUROPEANĂ
      Direcția Generală
      Direcția
      Unitatea
      Data: …
      Obiect: Cerere de autorizare a unui aditiv alimentar în conformitate cu Regulamentul (CE) nr. 1331/2008.

                  

                  Cerere de autorizare a unui aditiv alimentar nou

                  

                  Cerere de modificare a condițiilor de utilizare a unui aditiv alimentar care este deja autorizat

                  

                  Cerere de modificare a specificațiilor unui aditiv alimentar care este deja autorizat

            (A se indica în mod clar prin bifarea unei căsuțe.)
      Solicitantul/solicitanții și/sau reprezentantul/reprezentanții său/săi în Uniunea Europeană
      (nume, adresă, …)
      …
      …
      …
      prezintă această cerere în vederea actualizării listei UE a aditivilor alimentari.
      Denumirea aditivului alimentar:
      …
      Număr ELINCS sau EINECS (în cazul în care i s-a atribuit)
      Nr. CAS (dacă este cazul)
      Categorie/categorii funcțională (funcționale) de aditivi alimentari (1):
      (lista)
      …
      Categorii de alimente și niveluri solicitate:

                  Categoria de alimente

                  Nivel normal de utilizare

                  Nivel maxim de utilizare propus

            Cu deosebită considerație,
      Semnătura: …
      Documente anexate:

                  

                  Dosarul complet

                  

                  Rezumatul public al dosarului

                  

                  Rezumatul detaliat al dosarului

                  

                  Lista elementelor din dosar pentru care se solicită tratament confidențial

                  

                  Copie a informațiilor administrative ale solicitantului/solicitanților

         MODEL DE SCRISOARE CARE ÎNSOȚEȘTE O CERERE PRIVIND ENZIMELE ALIMENTARE

      COMISIA EUROPEANĂ
      Direcția Generală
      Direcția
      Unitatea
      Data: …
      Obiect: Cerere de autorizare a unei enzime alimentare în conformitate cu Regulamentul (CE) nr. 1331/2008.

                  

                  Cerere de autorizare a unei enzime alimentare noi

                  

                  Cerere de modificare a condițiilor de utilizare a unei enzime alimentare care este deja autorizată

                  

                  Cerere de modificare a specificațiilor unei enzime alimentare care este deja autorizată

            (A se indica în mod clar prin bifarea unei căsuțe)
      Solicitantul/solicitanții și/sau reprezentantul/reprezentanții său/săi în Uniunea Europeană
      (nume, adresă, …)
      …
      …
      prezintă această cerere în vederea actualizării listei UE a enzimelor alimentare.
      Denumirea enzimei alimentare:
      …
      Numărul de clasificare al enzimei al Comisiei enzimelor a IUBMB
      Materialul de bază
      …
      …

                  Denumire

                  Specificații

                  Alimente

                  Condiții de utilizare

                  Restricții privind vânzarea enzimei alimentare către consumatorul final

                  Cerințe specifice privind etichetarea alimentelor

            Cu deosebită considerație,
      Semnătura: …
      Documente anexate:

                  

                  Dosarul complet

                  

                  Rezumatul public al dosarului

                  

                  Rezumatul detaliat al dosarului

                  

                  Lista elementelor din dosar pentru care se solicită tratament confidențial

                  

                  Copie a informațiilor administrative ale solicitantului/solicitanților

         MODEL DE SCRISOARE CARE ÎNSOȚEȘTE O CERERE PRIVIND AROMELE

      COMISIA EUROPEANĂ
      Direcția Generală
      Direcția
      Unitatea
      Data: …
      Obiect: Cerere de autorizare a unei arome alimentare în conformitate cu Regulamentul (CE) nr. 1331/2008.

                  

                  Cerere de autorizare a unei substanțe aromatizante noi

                  

                  Cerere de autorizare a unui preparat aromatizant nou

                  

                  Cerere de autorizare a unui precursor de aromă nou

                  

                  Cerere de autorizare a unei noi arome obținute prin tratament termic

                  

                  Cerere de autorizare a unei noi alte arome

                  

                  Cerere de autorizare a unui material de bază nou

                  

                  Cerere de modificare a condițiilor de utilizare a unor arome care sunt deja autorizate

                  

                  Cerere de modificare a specificațiilor unei arome care este deja autorizată

            (A se indica în mod clar prin bifarea unei căsuțe)
      Solicitantul/solicitanții și/sau reprezentantul/reprezentanții său/săi în Uniunea Europeană
      (nume, adresă, …)
      …
      …
      prezintă această cerere în vederea actualizării listei UE a aromelor alimentare.
      Denumirea aromei sau a materialului de bază:
      …
      Număr FL, CAS, CMEAA, CoE (în cazul în care i s-a atribuit)
      Proprietățile organoleptice ale aromei
      …
      Categorii de alimente și niveluri solicitate:

                  Categoria de alimente

                  Nivel normal de utilizare

                  Nivel maxim de utilizare propus

            Cu deosebită considerație,
      Semnătura: …
      Documente anexate:

                  

                  Dosarul complet

                  

                  Rezumatul public al dosarului

                  

                  Rezumatul detaliat al dosarului

                  

                  Lista elementelor din dosar pentru care se solicită tratament confidențial

                  

                  Copie a informațiilor administrative ale solicitantului/solicitanților

         (1)  Categoriile funcționale de aditivi alimentari din produsele alimentare și de aditivi alimentari din aditivii și enzimele alimentare sunt enumerate în anexa I la Regulamentul (CE) nr. 1333/2008. În cazul în care aditivul nu aparține uneia dintre categoriile menționate, poate fi propusă o categorie funcțională nouă și o definiție nouă.


title: Regulamentul de punere în aplicare (UE) nr. 726/2014 al Comisiei din 30 iunie 2014 de modificare a Regulamentului (CE) nr. 992/95 al Consiliului în ceea ce privește un nou contingent tarifar al Uniunii pentru hering preparat originar din Norvegia

text:
               1.7.2014

               RO

               Jurnalul Oficial al Uniunii Europene

               L 192/41

         REGULAMENTUL DE PUNERE ÎN APLICARE (UE) NR. 726/2014 AL COMISIEI
   din 30 iunie 2014
   de modificare a Regulamentului (CE) nr. 992/95 al Consiliului în ceea ce privește un nou contingent tarifar al Uniunii pentru hering preparat originar din Norvegia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 992/95 al Consiliului din 10 aprilie 1995 privind deschiderea și modul de gestionare ale contingentelor tarifare comunitare pentru anumite produse agricole și pescărești, originare din Norvegia (1), în special articolul 5 alineatul (1) litera (b),
   întrucât:

               (1)

               Prin Decizia 2014/343/UE a Consiliului (2), s-au aprobat semnarea și aplicarea provizorie a unui protocol adițional la Acordul dintre Comunitatea Economică Europeană și Regatul Norvegiei ca urmare a aderării Republicii Croația la Uniunea Europeană.

               (2)

               Protocolul adițional prevede un nou contingent tarifar pentru punerea în liberă circulație în Uniunea Europeană a anumitor heringi preparați originari din Norvegia.

               (3)

               Pentru a implementa noul contingent tarifar este necesară modificarea Regulamentului (CE) nr. 992/95.

               (4)

               Noul contingent tarifar ar trebui să se aplice pe o perioadă de douăsprezece luni. În conformitate cu Decizia 2014/343/UE, acesta urmează să se aplice de la data aplicării provizorii a protocolului adițional. Prin urmare, prezentul regulament ar trebui să se aplice de la aceeași dată.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   În anexa la Regulamentul (CE) nr. 992/95, se adaugă următorul rând:

                  „09.0859

                  ex 1604 12 91
                  ex 1604 12 99

                  10
                  11
                  19

                  Hering, condimentat și/sau marinat în oțet, în saramură

                  De la 1.8.2014 la 31.7.2015

                  1 400 tone greutate netă după scurgere

                  0”

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 august 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iunie 2014.

            Pentru Comisie

            Președintele

         José Manuel BARROSO

      (1)  JO L 101, 4.5.1995, p. 1.

      (2)  JO L 170, 11.6.2014, p. 3.


title: Regulamentul de punere în aplicare (UE) nr. 1222/2013 al Comisiei din 29 noiembrie 2013 privind autorizarea acidului propionic, a propionatului de sodiu și a propionatului de amoniu ca aditivi în furajele destinate rumegătoarelor, porcinelor și păsărilor de curte  Text cu relevanță pentru SEE

text:
               30.11.2013

               RO

               Jurnalul Oficial al Uniunii Europene

               L 320/16

         REGULAMENTUL DE PUNERE ÎN APLICARE (UE) NR. 1222/2013 AL COMISIEI
   din 29 noiembrie 2013
   privind autorizarea acidului propionic, a propionatului de sodiu și a propionatului de amoniu ca aditivi în furajele destinate rumegătoarelor, porcinelor și păsărilor de curte
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, s-a depus o cerere de autorizare a acidului propionic, a propionatului de sodiu și a propionatului de amoniu. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea se referă la autorizarea acidului propionic, a propionatului de sodiu și a propionatului de amoniu ca aditivi în furajele destinate tuturor speciilor de animale, urmând a fi clasificați în categoria „aditivi tehnologici”, grupa funcțională „aditivi pentru însilozare”. Cererea include, de asemenea, alte utilizări ale acelorași substanțe, pentru care nu s-a luat încă nicio decizie.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul ei din 16 noiembrie 2011 (2) că, în condițiile de utilizare propuse, acidul propionic, propionatul de sodiu și propionatul de amoniu nu au efecte adverse asupra sănătății animale, a sănătății umane sau asupra mediului. S-a concluzionat, de asemenea, că substanțele ameliorează stabilitatea în condiții aerobe a materiilor ușor de însilozat. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metodele de analiză a aditivilor furajeri, prezentat de laboratorul de referință înființat prin Regulamentul (CE) nr. 1831/2003.

               (5)

               Evaluarea substanțelor în cauză arată că sunt îndeplinite condițiile de autorizare, astfel cum sunt prevăzute la articolul 5 din Regulamentul (CE) nr. 1831/2003. În consecință, utilizarea respectivelor substanțe ar trebui să fie autorizată astfel cum se specifică în anexa la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Substanțele specificate în anexă, aparținând categoriei „aditivi tehnologici” și grupei funcționale „aditivi pentru însilozare”, sunt autorizate ca aditivi pentru hrana animalelor în condițiile prezentate în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 noiembrie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2011; 9(12):2446.

      ANEXĂ

                  Număr de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă de analiză

                  Specie sau categorie de animale

                  Vârstă maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  mg/kg de furaj complet cu umiditate de 12 %

                     Categorie: aditivi tehnologici. Grupă funcțională: aditivi pentru însilozare

                  1k280

                  —

                  Acid propionic

                                 Compoziția aditivului

                              Acid propionic ≥ 99,5 %

                                 Caracterizarea substanței active

                                          Acid propionic ≥ 99,5 %

                                          C3H6O2 Nr. CAS: 79-09-4

                                          Reziduu nevolatil ≤ 0,01 % dacă este uscat la 140 °C la greutate constantă

                                          Aldehide ≤ 0,1 % exprimate ca formaldehidă

                                          Produs prin sinteză chimică

                                 Metodă de analiză
                                  (1)

                              Cuantificarea acidului propionic ca acid propionic total în aditivii furajeri, preamestecuri, furaje: cromatografie de înaltă performanță în mediu lichid cu indice de refracție (HPLC-RI) și excludere de ioni

                  Rumegătoare

                  —

                  —

                  —

                              1.

                              Folosirea simultană a altor acizi organici în dozele maxime permise este contraindicată.

                              2.

                              Aditivul se utilizează în materii ușor de însilozat (2).

                              3.

                              Utilizarea simultană cu alte surse de substanță activă nu depășește conținutul maxim autorizat.

                              4.

                              Pentru siguranță: în timpul manipulării se utilizează echipamente de protecție respiratorie, echipamente de protecție a ochilor, mănuși și îmbrăcăminte de protecție.

                  20 decembrie 2023

                  Porcine

                  —

                  30 000

                  Păsări de curte

                  —

                  10 000

                  1k281

                  —

                  Propionat de sodiu

                                 Compoziția aditivului

                              Propionat de sodiu ≥ 98,5 %

                                 Caracterizarea substanței active

                                          Propionat de sodiu ≥ 98,5 %

                                          C3H5O2Na

                                          Nr. CAS: 137-40-6

                                          Pierdere prin uscare ≤ 4 %, determinată prin uscarea timp de două ore la 105 °C

                                          Substanțe insolubile în apă ≤ 0,1 %

                                          Produs prin sinteză chimică

                                 Metodă de analiză
                                  (1)

                              Cuantificarea propionatului de sodiu în aditivul furajer:

                                          1.

                                          cromatografie de înaltă performanță în mediu lichid cu indice de refracție (HPLC-RI) și excludere de ioni – pentru determinarea propionatului total; și

                                          2.

                                          spectrometrie prin absorbție atomică, AAS (EN ISO 6869) – pentru determinarea sodiului total.

                                    Cuantificarea propionatului de sodiu ca acid propionic total în preamestecuri, furaje: cromatografie de înaltă performanță în mediu lichid cu indice de refracție (HPLC-RI) și excludere de ioni

                  Rumegătoare

                  —

                  —

                  —

                              1.

                              Folosirea simultană a altor acizi organici în dozele maxime permise este contraindicată.

                              2.

                              Aditivul se utilizează în materii ușor de însilozat (2).

                              3.

                              Utilizarea simultană cu alte surse de substanță activă nu depășește conținutul maxim autorizat.

                              4.

                              Pentru siguranță: în timpul manipulării se utilizează echipamente de protecție respiratorie, echipamente de protecție a ochilor, mănuși și îmbrăcăminte de protecție.

                  20 decembrie 2023

                  Porcine

                  —

                  30 000 (3)

                  Păsări de curte

                  —

                  10 000 (3)

                  1k284

                  —

                  Propionat de amoniu

                                 Compoziția aditivului

                              Pregătirea propionatului de amoniu ≥ 19 %, acid propionic ≤ 80 % și apă ≤ 30 %

                                 Caracterizarea substanței active

                                          Propionat de amoniu: C3H9O2N

                                          Nr. CAS: 17496-08-1

                                          Produs prin sinteză chimică

                                 Metodă de analiză
                                  (1)

                              Cuantificarea propionatului de amoniu în aditivul furajer:

                                          1.

                                          cromatografie de înaltă performanță în mediu lichid cu indice de refracție (HPLC-RI) și excludere de ioni – pentru determinarea propionatului total; și

                                          2.

                                          titrare cu acid sulfuric și hidroxid de sodiu pentru determinarea amoniului.

                                    Cuantificarea propionatului de amoniu ca acid propionic total în preamestecuri, furaje:
                              cromatografie de înaltă performanță în mediu lichid cu indice de refracție (HPLC-RI) și excludere de ioni

                  Rumegătoare

                  —

                  —

                  —

                              1.

                              Folosirea simultană a altor acizi organici în dozele maxime permise este contraindicată.

                              2.

                              Aditivul se utilizează în materii ușor de însilozat (2).

                              3.

                              Utilizarea simultană cu alte surse de substanță activă nu depășește conținutul maxim autorizat.

                              4.

                              Pentru siguranță: în timpul manipulării se utilizează echipamente de protecție respiratorie, echipamente de protecție a ochilor, mănuși și îmbrăcăminte de protecție.

                  20 decembrie 2023

                  Porcine

                  —

                  30 000 (3)

                  Păsări de curte

                  —

                  10 000 (3)

         (1)  Detaliile privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Furaj ușor de însilozat: > 3 % carbohidrați solubili în materie nouă (de exemplu, porumb – întreaga plantă, raigras, Bromus sau pulpă de sfeclă de zahăr). Regulamentul (CE) nr. 429/2008 al Comisiei (JO L 133, 22.5.2008, p. 1).

         (3)  Ca acid propionic.


title: Regulamentul de punere în aplicare (UE) 2015/1921 al Comisiei din 26 octombrie 2015 de modificare a Regulamentului (CE) nr. 314/2004 al Consiliului privind anumite măsuri restrictive împotriva Zimbabwe

text:
               27.10.2015

               RO

               Jurnalul Oficial al Uniunii Europene

               L 281/5

         REGULAMENTUL DE PUNERE ÎN APLICARE (UE) 2015/1921 AL COMISIEI
   din 26 octombrie 2015
   de modificare a Regulamentului (CE) nr. 314/2004 al Consiliului privind anumite măsuri restrictive împotriva Zimbabwe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 314/2004 al Consiliului din 19 februarie 2004 privind anumite măsuri restrictive împotriva Zimbabwe (1), în special articolul 11 litera (b),
   întrucât:

               (1)

               În anexa III la Regulamentul (CE) nr. 314/2004 sunt indicate persoanele și entitățile cărora li se aplică înghețarea fondurilor și a resurselor economice prevăzută în regulamentul respectiv.

               (2)

               Decizia 2011/101/PESC a Consiliului (2) identifică persoanele fizice și juridice cărora trebuie să li se aplice restricții, astfel cum se prevede la articolul 5 din decizia respectivă, iar Regulamentul (CE) nr. 314/2004 pune în aplicare decizia respectivă în măsura în care este necesar să se acționeze la nivelul Uniunii.

               (3)

               La 26 octombrie 2015, Consiliul a decis să elimine numele unei persoane decedate căreia trebuiau să i se aplice restricțiile. Prin urmare, anexa III la Regulamentul (CE) nr. 314/2004 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 314/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 octombrie 2015.

            Pentru Comisie,

            pentru președinte

            Șeful Serviciului Instrumente de Politică Externă

      (1)  JO L 55, 24.2.2004, p. 1.

      (2)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).

      ANEXĂ
      În anexa III la Regulamentul (CE) nr. 314/2004, din secțiunea „I. Persoane” se elimină următoarea persoană fizică:
      I.   Persoane

         „Amos Bernard MIDZI (Mugenva). Data nașterii: 4.7.1952. Alte informații: (a) fost ministru al minelor și dezvoltării miniere; (b) fost ministru al energiei și dezvoltării energetice; (c) președintele partidului ZANU-PF din Harare; (d) fost membru al guvernului, asociat facțiunii ZANU-PF a guvernului; (e) a organizat convoiul de susținători ZANU-PF și de soldați care au agresat persoane și au distrus locuințe în iunie 2008; (f) asociat violențelor din Epworth, a sprijinit bazele de miliție în 2008 și în 2011.”